Bjanka

Bjanka (); todesine nimi — Tatjana Eduardovna Lipnickaja (, ; sünd. 17. kül'mku 1985, Minsk, Vaugedvenäman NST, NSTÜ) — vaugedvenälaine da venämalaine hiphoppajatai, muzikankirjutai, prodüser, kargaidai da aktris.

 Biografii 
Bjanka om sündnu Minsk-lidnha, vaugedvenälaižiden kanzha. Laps'aigas ühtni horha pajatajaks i rahvahaližiden karguiden sebrudehe. Radoi 4 vot Vaugedvenäman valdkundaližes simfonižen da estradan muzikan orkestras, vändi violončelil. Vl 2001 ezini pajatajaks ičeze repertuaranke, sai kahten rahvahidenkeskeižen «Vauged Venä»- da «Mal'v»- (Pol'šanma) festivalin pälahjad (gran-prid) kerdalaz da tegihe tutabaks. Kirjutab muzikad, tekstoid da horeografijad iče. Ühtenzoitab kaht stilid pajataden: amerikaine urban i venälaižed lühüdad pajoižed popfolkan ümbriradmižes.

 Diskografii 
 2006 — Русский народный R'n'B (Venälaine rahvahaline R'n'B)
 2007 — Про лето (Kezan polhe)
 2008 — 38 замков (38 luklod)
 2011 — Наше поколение (Meiden pol'v)
 2014 — Бьянка.Музыка (Bjanka.Muzik)
 2016 — Мысли в нотах (Meled notil)

 Homaičendad 

 Irdkosketused 
 Bjankan oficialine sait (biankanumber1.ru).  
 Bjanka — Vkontakte.
 Bjanka — Instagram.
 Bjanka — Facebook.

Kategorii:Vaugedvenäman pajatajad
Kategorii:Venäman pajatajad
Kategorii:Pajatajad kirjamišton mödhe
Kategorii:Personalijad kirjamišton mödhe
Kategorii:Sündnuded Minskha